MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR. 48
privind modificarea contractului de concesiune nr.37431/2006 încheiat între Consiliul Local al Municipiului Craiova şi dr. Roman Margareta-Rodica
Consiliul Local al Municipiului Craiova, întrunit în şedinţa ordinară din data de 30.01.2014;

           Având în vedere raportul nr.10077/2014 întocmit de Direcţia Patrimoniu prin care se propune modificarea contractului de concesiune nr.37431/2006 încheiat între Consiliul Local al Municipiului Craiova şi dr. Roman Margareta-Rodica şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;

          În conformitate cu prevederile Legii nr.95/2006 privind reforma în domeniul sănătăţii, modificată şi completată, Hotărârii Guvernului nr.884/2004 privind concesionarea unor spaţii cu destinaţia de cabinete medicale şi art.555-562 Cod Civil; 

Potrivit Hotărârii Consiliul Local al Municipiului Craiova nr.238/2004 referitoare la trecerea din domeniul public de interes local în domeniul privat al municipiului Craiova a unor spaţii;

 În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;

hotărĂŞte:

Art.1.  Se aprobă prelungirea duratei contractului de concesiune nr.37431/2006, încheiat între Consiliul Local al Municipiului Craiova şi dr. Roman Margareta-Rodica, medic titular al Cabinetului Medical Individual dr. Roman Margareta-Rodica, având ca obiect spaţiul cu destinaţia de cabinet medical individual, situat în municipiul Craiova, b-dul Oltenia, nr.41(Policlinica Stomatologică Craioviţa Nouă), până la data de 28.02.2014.
Art.2. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.3.  Pe data prezentei hotărâri, se modifică în mod corespunzător Hotărârea Consiliul Local al Municipiului Craiova nr.238/2004.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară şi dr. Roman Margareta-Rodica vor aduce la îndeplinire prevederile prezentei hotărâri.

